Den 5. april 1938 vedtok Stortinget at deres egen funksjonstid skulle forlenges fra tre til fire år. Endringen omfattet også det Stortinget som fattet vedtaket, slik at det Stortinget som ble valgt i 1936 skulle bli sittende til 1940. Grunnet okkupasjonen i 1940 ble det aldri holdt noe valg i 1940, og Stortinget som ble valgt i 1936 satt derfor helt frem til 1945. Etter den tyske invasjonen ble Stortingets møter 9. april 1940 holdt på Hamar og deretter Elverum i henhold til Grunnlovens paragraf 68. Hambro henviste til at kongen benyttet unntaksbestemmelsen til sammenkalle Stortinget utenfor Oslo. Dette er eneste gang unntaksbestemmelsen om at Stortinget kan møtes utenfor hovedstaden har blitt benyttet. Det siste ordinære stortingsmøte på over 5 år ble holdt på Elverum folkehøgskule kvelden 9. april og regjeringen Nygaardsvold styrte deretter i henhold til Elverumsfullmakten. Stortinget valgt i 1936 trådte på nytt sammen 14. juni 1945 etter at sivilt, fritt styre var gjennopprettet.